Kõige enam tahetakse kivitasapindu ikka köögimööbli katteks, ent üha rohkem soovitakse kivi näha ka vannitoas, kuhu see imehästi sobib. Kaminaümbriste, aknalaudade ja trepiastmete tegemiseks on kivi samuti juba kaua kasutatud ning tasapisi avastab üha rohkem inimesi, et kaunimustrilist materjali võiks tellida ka näiteks grillinurga või aialaua katteplaadi jaoks.